భారతదేశంలో ఎన్నికల వ్యవస్థ
మొదటి సారిగా ఎన్నికలు 1951 లో, 26 రాష్ట్రాలలో 489 లోక్‌సభ నియోజకవర్గాలకు జరిగాయి. ఆ కాలంలో బహుసంఖ్య నియోజకవర్గాలుండేవి. అనగా ఒక నియోజకవర్గంలో 2 సీట్లు లేదా కొన్నిసార్లు 3 సీట్లు వుండేవి. 1960 లో ఈ విధానాన్ని రద్దుచేశారు.
హజారీబాగ్
1951లో జరిగిన మొట్టమొదటి లోక్సభ ఎన్నికలలో కాంగ్రెస్ నుండి నాగేశ్వర్ ప్రసాద్ సిన్హా హజారీబాగ్ తూర్పు స్థానాన్ని మరియు స్వతంత్ర అభ్యర్థి బాబూ రాంనారాయణ్ సింగ్ హజారీబాగ్ పశ్చిమ స్థానాన్ని గెలుచుకున్నారు. 1957లో రాంగడ్ రాజా కుటుంబానికి చెందిన లలిత రాజ్యలక్ష్మి ఆ స్థానాన్ని గెలుచుకున్నారు. కామాఖ్య నారాయణ్ సింగ్ చిన్న తమ్ముడైన బసంత్ నారాయణ్ సింగ్, వరుసగా 1962, 1967 మరల తరువాత 1977 మరియు 1980లో మొత్తం నాలుగు పర్యాయములు ఆ స్థానాన్ని గెలుచుకున్నారు. కాంగ్రెస్ అభ్యర్థి దామోదర్ పాండే 1971లో అక్కడ గెలుపొందారు. 1989లో BJPకి చెందిన యదునాథ్ పాండే గెలుపొందారు. 1991 మరియు 2004లో CPI కి చెందిన భువనేశ్వర్ ప్రసాద్ మెహతా గెలుపొందారు. 1996 లో BJPకి చెందిన మహాబీర్ లాల్ విశ్వకర్మ ఆ స్థానాన్ని కైవశం చేసుకున్నారు. BJPకి చెందిన యశ్వంత్ సిన్హా 1998లో ఆ స్థానంలో గెలుపొంది ఆర్థికశాఖ మంత్రి అయ్యి ఆ తరువాత NDA ప్రభుత్వంలో విదేశాంగశాఖ మంత్రిగా చేసారు. ఈయన 2009 లోక్ సభ ఎన్నికలలో కూడా ఆ స్థానాన్ని గెలుచుకున్నారు. CPI నుండి భువనేశ్వర్ ప్రసాద్ మెహతా చివరిసారిగా హజారీబాగ్ లో గెలుపొందారు.